<classify> MWANDISHI WETU WANANCHI wa Misenyi mkoani Kagera,wamekuwa na kilio cha muda mrefu kutokana na eneo lao kuchukuliwa na uongozi wawilaya hiyo. Wananchi hao wamekuwa na malalamiko yaozaidi ya miaka 12 chini ya mwanakijiji wa familia ya marehemu, William Mabagarawa Bunazi. Kutokana na hali hiyo, anasema endapo raisakiingilia kati ndiyo inaweza kuwa njia pekee ya kupata eneo hilo kutokana nakufikisha suala hilo kwa ofisa ardhi, mkurugenzi wa Halmashauri ya Missenyi, Mkuuwa Wilaya Missenyi, Mkuu wa Mkoa Kagera,Kamishna wa Ardhi wa Kanda ya Ziwa, Waziri wa Ardhi, Nyumba na Maendeleo yaMakazi na ofisini kwa Waziri Mkuu, lakini mambo bado ni magumu. Anasema aliwasilisha barua katika maeneokwa ajili ya kupata msaada, lakini baadhi ya watendaji husika na wengineamekutana nao ana kwa ana, utekelezaji wake umeshindikana katika kipindi chote hicho. Anasema vielelezo vyote muhimu kama vilemajibizano ya barua mbalimbali na ramani kwa uthibitisho kama familia anavyo, lakini anashangaa kuona suala hilohalipati ufumbuzi. Anasema suala hilo kutohitimishwa na mamlakaalizozitaja hapo juu, kama familia waliafikiana kumwandikia barua Rais Dk. JohnMagufuli kumbukumbu namba WM201802 ya Februari 5, 2018 ambayo ilitumwa ofisini kwakeFebruari 7, 2018 kwa njia ya EMS namba yenye EE201416321TZ. Anasema kwa kuwa Rais Dk. Magufuli amekuwaakisisitiza kwa nyakati tofauti, hasa anapokuwa ziarani mkoani kama vile Njombe,alielekeza mamlaka ya kiserikali ikimkuta mwananchi mahali na ikatwaa ardhi yake,basi mwananchi husika anastahili fidia kwa mujibu wa sheria za ardhi. Na endapo mwananchi atavamia ardhi yamamlaka fulani ya kiserikali, basi mwananchi huyo hatastahili fidia. Anasema wao kama familia, wazazi waowameishi Bunazi Missenyi tangu mwaka 1962, marehemu baba akiwa mtumishi wa Serikalimwalimu wa shule ya msingi na mkulima. Anasema wamekuwa katika eneo hilo nakusomea elimu ya msingi hapohapo hadi baba yao alipofariki dunia kwa ajali ya meliya Bukoba mwaka 1996. Anasema Halmashauri ya Wilaya yaMissenyi imewakuta hapo na wanaamini wanastahili fidia stahiki na kwa wakati,badala ya urasimu uliokithiri unaofanywa na viongozi husika. Anasema wana mashaka kuhusu mchakato wautwaaji wa ardhi ya familia na ucheleweshaji wa fidia kwa muda wote huo. Anasema Agosti 2008, halmashauriilifanya uthamini ya mwanzo na wa pekee wa eneo hili la familia kwa jina laMsiranga Mabagara mdogo wangu kwa niaba ya familia na thamanihalisi ya eneo husika na vilivyomo kufikia Sh milioni 114.9 thamani ya sokokwa mwaka 2008. Katika hali ya kushangaza, uthamini ule ulitelekezwa nahalmashauri kwa sababu ambazo hazijawekwa wazi hadi leo. Anasema uthibitisho wa kutelekezwa kwauthamini valuation tajwa ni kwambakatikakabrasha la taarifa ya uthamini, ulilopitishwa na Mthamini Mkuu wa SerikaliJuni 6, 2009 hakuna mahali popote linaposomeka jina la Msiranga Mabagara. Taarifa ya uthamini huo iliyotelekezwana hata ile iliyopitishwa na Mthamini Mkuu wa Serikali, tunazo nakala zake kamafamilia. Anasema wao kimsingi kama familia hawapingikutwaliwa ardhi, bali wanaomba kwa unyenyekevu mkurugenzi wa Halmashauri yaMissenyi azingatie taratibu za utwaaji, ikiwa ni pamoja na kulipwa fidiastahiki na kwa wakati. Anasema mamlaka zimekuwa zikidai nakusisitiza kama familia, wanastahiliviwanja 10 tu vya makazi na si vinginevyo! Jumla ya ukubwa wa eneo la viwanja hivyokwa pamoja hauzidi mita za mraba 15,000,kati ya mita mraba 83,866 zilizotwaliwa kutoka kwenye ardhi ya familia! Salio la eneo lenye ukubwa wa mita za mraba68,866 hazijulikani atapewa nani kwa matumizi gani! Ikumbukwe pia eneo hiliwakati linatwaliwa lilikuwa na mazao mbalimbali ya kudumu na ya muda kamakahawa, migomba, miti ya mbao, msitu wa miti ya nguzo mikaratusi, miti yamatunda aina anuwai, katani, nyumba ya makazi na mazao mengine kadha wa kadha.Hata stahiki nyinginezo katika mchakato mzima wa utwaaji ardhi zimekuwa siri!Haziwekwi hadharani kwa familia wala kuongelewa na watendaji wa ardhi wala mkurugenzikatika halmashauri yetu. Namalizia kwa kukuomba Rais Dk. Magufuliutusaidie kuilekeza mamlaka husika ikiwa ni pamoja na ofisi ya mkurugenzi kwamujibu wa taratibu, atekelezeulipaji fidia stahiki ya eneo la familia alilolitwaa mwaka 2007 lenye ukubwa wamita za mraba 83,866 kama alivyoahidi kama nilivyofahamishwa na Kamishna waArdhi kwa barua kumb. Na LDLZ34VOL.II93 ya Julai 15,2013 kwamba, katikamwaka wa fedha 20132014 angelipa. Mwisho. Kunahatari kubwa biashara mitandaoni Na HASSAN DAUDI MATUMIZI ya mitandao ya kijamii imekuwa nafaida kubwa katika miaka ya hivi karibuni, lakini haimaanishi kuwa hakunamadhara kwa maana ya watumiaji. Ni kile unachoweza kukiambatanisha namsemo wa kiswahili, kuwa kila chenye uzuri, basi aghalabu huwa na kasoro zake. Au wahenga waliposema uzuri wa mkakasi,ndani kipande cha mti, msemo unaoshabihiana pia na ule usemao si kilakingaacho ni dhahabu. Nikirejea katika hilo la faida, hebufikiria namna mitandao ilivyo na umuhimu mkubwa katika uendeshaji wa biashara. Tofauti na hapo awali, sasa ni rahisikuagiza bidhaa yoyote hapo ulipo, ikifikia hata hatua ya kuletewa ikiwa utatakaiwe hivyo. Hiyo si tu ina faida kwa mteja, piainapunguza kwa kiasi kikubwa gharama ambazo huenda mfanyabiashara angezitumiakukodisha jengo au kuwafuata wateja. Ilivyo rahisi kwa sasa, anaweza kuuza nakununua mzigo mpya akiwa anatazama runinga sebuleni kwake. Hakika zipo sababulukuki za umuhimu wa mitandao ya kijamii. Huku nikiamini hayo ni mafanikio makubwakwa sekta ya kiuchumi, safu ya Macho Yameona inakwazika na aina fulani yabiashara zinazoendeshwa huko mitandaoni. Ikiilenga moja kwa moja sekta ya afya,macho yameona hairidhishwi na akaunti zisizoeleweka ambazo zinajitajakuhusika na uuzaji wa dawa au kutoa ushauri wa magonjwa mbalimbali. Ni hatarikubwa! Na kwa bahati mbaya, utafiti mdogo tuunaonesha kuwa magonjwa ambayo zimekuwa zikijinasibu nayo ni yaleyanayowasumbua wananchi walio wengi. Nikitolea mfano kwa uchache, itoshekutaja kisukari, shinikizo la damu, saratani na magonjwa ya zinaa. Wapo walioenda mbali zaidi, wakijinasibukupitia akaunti zao kuwa ni mabingwa wa tatizo la upungufu wa nguvu za kiume. Si tu ushauri, pia wamekuwa wakiuza dawaambazo huhitaji kuuliza juu ya umaarufu wake hapa mjini, ikielezwa kuwazinatoka Jamhuri ya Kidemokrasia ya Congo DRC. Ni mara nyingi utakuta kurasa hizo zaFacebook, Instagram au Twitter zikijitamba kuwa kiboko ya matatizo hayo, hukubado ikiwa hakuna uhakika kama kazi wanazofanya zimethibitishwa na mamlakahusika. Hatari inayoweza kuonekana kirahisi nikwamba Tanzania, kama yalivyo mataifa mengine masikini, bado kuna uelewa mdogojuu ya maudhui yanayozalishwa na vyombo vya habari, ikiwamo mitandao hiyomedia illiteracy. Kwa maana hiyo basi, huenda kati ya watu100 watakaokuwa wameona tangazo la aina hiyo, asilimia 50 wakajikuta wanaaminikatika huduma hizo, jambo ambalo ni hatari endapo wahusika ni wababaishaji tu. Lakini pia, hebu tujiulize tu, ni rahisikiasi gani kwa aliyepata ushauri wa tatizo linalomsumbua kwa muda mrefukufikiria mara mbili juu ya kiwango cha taaluma alichonacho aliyeposti? Mfano mzuri katika hilo ni mmoja kati yawatu wangu wa karibu ambaye baada ya kuona tangazo la wataalamu wa afya yangozi, aliwasiliana nao na kisha kuletewa dawa ya chunusi aliyoishia kuimwagaalipogundua kuwa haikuwa ikiondoa tatizo lake licha ya kuitumia kamaalivyoelekezwa. Hapo ndipo unapojiuliza, vipi kuhusumadhara ya ndani ya ngozi endapo kemikali zilizotumika kutengeza dawa hizo niza ujanjaujanja, kwa maana hazikuthibitishwa na wataalamu wa afya? Kama ilivyo kawaida yake, safu hiiimeonesha, ikiamini kuwa hakuna shaka changamoto hiyo itakuwa imekomeshwa baadaya kukamilika kwa zoezi la usajili wa laini za simu kwa kutumia alama zavidole. Mwisho, msisitizo ni kwamba hakuna ubayakwa mitandao ya kijamii kutumika kama nyenzo ya kiuchumi, hasa kwa nchi yenyemaono ya uchumi wa viwanda kama ilivyo Tanzania. Lakini sasa, lazima uwapo umakinimkubwa, hasa linapokuja suala la afya au elimu ambazo hakuna ubishi kuwa ndizosilaha muhimu za maendeleo jamii yoyote katika uso wa dunia. Kuliweka sawa hilo, tukubaliane kuwahakuna jamii inayoweza kupiga hatua ikiwa sehemu kubwa ya rasilimali watu wakeni wajinga au wagonjwa. Kwamba maana halisi ya mitandaokurahisisha soko huria isiwe fursa ya wahuni wachache kuziweka rehani afya namaisha ya wengine. Hilo haliwezi kukubalika hata kwa bahati mbaya.  <topic>: kitaifa 